ddrg/super_eurlex huggingface dataset:
FI Euroopan unionin virallinen lehti CE 33/2

(2004/C 33 E/002)

KIRJALLINEN KYSYMYS E-1285/02

esittäjä(t): Glenys Kinnock (PSE) komissiolle

(7. toukokuuta 2002)

Aihe: Itä-Timor

Mitä suunnitelmia komissiolla on edustuston avaamiseksi Dilissä, Itä-Timorissa? Onko aikataulu jo tehty?

Chris Pattenin komission puolesta antama vastaus

(28. toukokuuta 2002)

Vuoden 1999 tapahtumien jälkeen komissio perusti Diliin Euroopan humanitaarisen avun toimiston (ECHO) paikallisen toimipisteen alueella jatkettavien hätäaputoimien hallinnoimiseksi. Helmikuusta 2001 lähtien Dilissä on toiminut yhteisön teknisen avun yhteystoimisto, joka jakaa samat tilat ECHOn toimipisteen kanssa kustannus- ja tehokkuussyistä. Komissio aikoo jatkaa tämän yhteisön teknisen avun yhteystoimiston toimintaa Dilissä vuoden 2004 loppuun asti. Sitä rahoitetaan budjettikohdasta B7-304A, ja sen tarkoituksena on tukea projektihallintoa ja antaa paikallista teknistä apua meneillään oleville yhteisön kunnostus-, jälleenrakennus- ja kehitysohjelmille ja -toimille Itä-Timorissa.

Parhaillaan on vireillä menettely Jakartassa toimivan komission lähetystön päällikön akkreditoimiseksi virallisesti Yhdistyneiden Kansakuntien väliaikaiseen hallintoon Itä-Timorissa, ja Itä-Timoriin hänet on määrä akkreditoida maan itsenäistyttyä 20. toukokuuta 2002. Ottaen huomioon, että yhteisön teknisen avun toimiston rahoituksessa on varauduttu toimimaan paikalla vuoden 2004 loppuun asti, ja koska komission talousarvio yhteisön ulkopuolisissa maissa sijaitsevia lähetystöjä varten on jo varattu kokonaan, komissiolla ei ole tällä hetkellä aikomusta perustaa yhteisön lähetystöä Diliin, sillä se edellyttäisi jonkin muun lähetystön sulkemista tai supistamista.
FI Euroopan unionin virallinen lehti CE 78/350

(2004/C 78 E/0367)

KIRJALLINEN KYSYMYS E-3630/02

esittäjä(t): Bill Newton Dunn (ELDR) komissiolle

(17. joulukuuta 2002)

Aihe: Espanjasta vietävien savukkeiden määrää koskevat rajoitukset

Eräs äänestäjäni ja hänen kumppaninsa olivat viime toukokuussa lomalla Espanjassa. Kun he olivat poistumassa maasta Malagan lentokentän kautta, lentoaseman tulli ilmoitti heille, että he eivät voineet viedä maasta enempää kuin neljä kartonkia savukkeita. Eräs heidän Espanjassa ollut ystävänsä joutui tulemaan lentoasemalle noutaakseen heidän loput 32 savukekartonkiaan. Päästäkseen viime hetkellä lentokoneeseen heidän piti allekirjoittaa espanjankielinen lomake, jota he eivät ymmärtäneet.

Nyt he ovat saaneet Espanjasta postitse asiakirjan, jossa mainitaan 601 euron suuruinen summa ja jonka he epäilevät olevan sakko.

Onko yhteisön lainsäädännön ja henkilöiden ja tavaroiden vapaata liikkuvuutta koskevan periaatteen mukaan mahdollista, että Malagan lentoaseman tulli asettaa rajan sille, kuinka monta savuketta matkailija saa viedä Espanjasta?

Frits Bolkesteinin komission puolesta antama vastaus

(30. tammikuuta 2003)

Komissio tiedottaa arvoisalle parlamentin jäsenelle saaneensa muitakin valituksia Espanjan viranomaisten tupakkatakavarikoista matkustajien maasta poistumisen yhteydessä. Komissio tarkastelee näitä valituksia varmistaakseen, että Espanjan lainsäädäntö ja sen soveltaminen ovat yhdenmukaiset yhteisön yhteinäis-markkinoiden lainsäädännön kanssa ja erityisesti valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25 päivänä helmikuuta 1992 annetun neuvoston direktiivin 92/12/ETY (1) kanssa.

(1) EYVL L 76, 23.3.1992.
1.

Sopimusten hallinnointi on kussakin pääosastossa asiasta vastaavien virkamiesten (sopimusten hallinnoijien) tehtävä. Sopimusten hajautettu hallinnointi on osoittautunut tehokkaimmaksi lähestymistavaksi, koska pääosastojen sopimusten hallinnoijilla on yksittäisten sopimusten täytäntöönpanoon liittyviä vaatimuksia ja ehtoja koskevat tiedot. Kukin yksikkö vastaa siitä, että asianmukaisia tarjouskilpailumenet-telyjä noudatetaan. Komission käytössä ei ole tällä hetkellä arvoisan parlamentin jäsenen pyytämiä tietoja, sillä vaadittu tietomäärä on mittava eikä tietojen analysoimiseen ole riittävästi aikaa. Komissio on kuitenkin päättänyt perustaa sopimukset ja sopimuspuolet kattavan keskitetyn ICON-DB-tietokannan (Interactive Contracts Network Database). Tietokannan toteuttaminen edistyy hyvin. Keskitetyt ja yhdistetyt tilastotiedot komission yksiköiden mukaan jaoteltuina ovat siis jatkossa nopeammin käytettävissä. Parlamentin jäsen on varmaankin tietoinen myös komission henkilöstöpulasta.
FI Euroopan unionin virallinen lehti CE 88/297

(2004/C 88 E/0304)

KIRJALLINEN KYSYMYS E-3566/02

esittäjä(t): Freddy Blak (GUE/NGL) komissiolle

(12. joulukuuta 2002)

Aihe: Eurostatin ja Eurogrammen väliset yhteydet

Lähetin 14. marraskuuta 2002 seuraavansisältöisen kirjeen komissaari Pedro Solbesille: ”Saamieni tietojen mukaan Eurostatilla on useita sopimuksia Eurogramme Ltd. -yhtiön kanssa. Nyttemmin nämä sopimukset on siirretty uudelle yritykselle, jonka nimi on yksinkertaisesti Eurogramme. Voitteko vahvistaa tietojen paikkansapitävyyden? Jos tiedot ovat oikein, voisitteko selittää, miten tämä tilanne soveltuu sääntöön, että Eurostat tekee sopimuksia vain sellaisten yritysten kanssa, joilla on näyttöä kolmen vuoden täysimääräisistä ja oikein hoidetuista sopimuksista?”

Vastauksessaan komissaari Solbes totesi seuraavaa: ”Kiitän Teitä 14. marraskuuta päivätystä kirjeestänne, joka koski Eurostatin sopimuksia Eurogramme-yhtiön kanssa. Tämä kysymys on siirretty OLAF:n käsiteltäväksi enkä siten voi kommentoida asiaa ennen tutkimusten saattamista päätökseen.”

Nyt kysyn komissiolta seuraavaa:

1. Minkä sääntöjen mukaan komissio ei voi vastata sen nykyisiä sopimuskumppaneita koskevaan kysymykseen vain siksi, että OLAF tutkii parhaillaan aiempia sopimuskumppaneita?

2. Mikä on Eurostatin sopimuskumppanin nimi? Eurogramme Limited vai Eurogramme? Jos se on Eurogramme, voisitteko kertoa, miten tämä tilanne soveltuu sääntöön, että Eurostat tekee sopimuksia vain sellaisten yritysten kanssa, joilla on näyttöä kolmen vuoden täysimääräisistä ja oikein hoidetuista sopimuksista?

Pedro Solbes Miran komission puolesta antama vastaus

(6. helmikuuta 2003)

Komissio ei periaatteesta halua kommentoida tätä Euroopan petostentorjuntaviraston (OLAF) tutkittavana olevaa tapausta. OLAF:in tutkimuksista on säädetty Euroopan petostentorjuntaviraston tutkimuksista 25. toukokuuta 1999 annetussa parlamentin ja neuvoston asetuksessa (EY) N:o 1073/1999 (1), jonka mukaan OLAF:in tutkimusten yhteydessä saadut tiedot kuuluvat salassapitovelvollisuuden ja tietosuoja-sääntöjen piiriin.

Sopimuskumppanin nimi on Eurogramme SARL. Kyseinen yritys allekirjoitti vuoden 2001 lopulla komission kanssa lisäsopimuksen, jolla sille siirrettiin kaikki Eurogramme Limited Succursale Luxembourgul sopimukseen liittyvät oikeudet ja velvoitteet.

Ei ole sääntöä, jonka mukaan komissio voisi tehdä sopimuksia ainoastaan sellaisten yritysten kanssa, jotka voivat esittää kirjanpitoaineistonsa kolmen vuoden ajalta. Julkisia palveluhankintoja koskevien sopimusten tekomenettelyjen yhteensovittamisesta 18. kesäkuuta 1992 annetussa neuvoston direktiivissä 92/50/ETY (2) säädetään erilaisista menetelmistä, joilla voidaan osoittaa yrityksen taloudellinen kapasiteetti. Tällaiset vaihtoehtoiset menetelmät ovat tarkoituksenmukaisia esimerkiksi silloin, kun on kyse hiljattain perustetusta yrityksestä.

(1) EYVL L 136, 31.5.1999.

(2) EYVL L 209, 24.7.1992.
FI Euroopan unionin virallinen lehti CE 78/688

(2004/C 78 E/0734)

KIRJALLINEN KYSYMYS E-1287/02

esittäjä(t): Graham Watson (ELDR) komissiolle

(7. toukokuuta 2002)

Aihe: Rapsin viljely

Onko komission tiedossa rapsiviljelmien vaikutuksista ihmisten terveyteen tehtyjä tutkimuksia, etenkin, jos sitä viljellään asutuksen läheisyydessä?

Aikooko komissio rajoittaa tämän öljykasvin viljelyä ihmisasutuksen läheisyydessä?

David Byrnen komission puolesta antama vastaus

(28. kesäkuuta 2002)

Vastaavia kirjallisia kysymyksiä on esitetty vuosina 1991, 1992 ja 1996 (E-1452/91 — McCubbin (1), E-2414/91 — Ewing (2), E-2415/91 — Ewing (3), E-611/92 — Raffin (4), E-2146/96 — McNally (5)). Komission tietojen mukaan tiedeyhteisössä ei ole yksimielisyyttä arvoisan parlamentin jäsenen esiin tuomassa asiassa. Komissio on kuitenkin tietoinen, että ihmisillä esiintyvien allergisten oireiden ja rapsin mahdolliset yhteydet herättävät huolta. Aiheesta on tehty useita tutkimuksia (6), joista mainittakoon erityisesti Scottish Crops Research Instituten ja Dundeen yliopiston tutkimukset (7). Julkaistun aineiston perusteella ei ole selvää näyttöä siitä, että rapsinviljelyllä olisi selvä syy-yhteys ihmisten terveyteen.

(1) EYVL C 311, 2.12.1991.

(2) EYVL C 159, 25.6.1992.

(3) EYVL C 209, 15.8.1992.

(4) EYVL C 32, 2.2.1994.

(5) EYVL C 11, 13.1.1997.

(6) Butcher RD, Goodman BA, Deighton N, Smith WH. Evaluation of the allergic/irritant potential of air pollutants: detection of proteins modified by volatile organic compounds from oilseed rape (Brassica napus ssp. Oleifera) using electrospray ionization-mass spectrometry. Cli Exp Allergy Oct 1995; 25(10): 985-92. Hemmer W, Focke M, Wantke F, Jager S, Gotz M, Jarisch R. Oilseed rape pollen is a potential relevant allergen. Cli Exp Allergy. Feb 1997; 27(2): 156-161. Hemmer W. The health effects of oilseed rape: myth or reality? BMJ. 1998; 316: 1327-28. Soutar A, Harker C, Seaton A, Brooke M, Marr I. Oilseed rape and seasonal symptoms: epidemiological and environmental studies. Thorax, 1994; Vol 49: 352-56. Soutar A, Harker C, Seaton A, Packe G. Oilseed rape and bronchial reactivity. Occup Environ Med. Sep 1995; 52 575-580. Welch J, Jones MG, Cullinam P, Coates OA, Newman Taylor AJ. Sensitization to oilseed rape is not due to cross-reactivity with grass pollen Cli Exp Allergy. Mar 2000; 30(3): 370-375.

(7) McEvan M, Macfarlane Smith WH. Identification of volatile organic compounds emitted in the field by oilseed rape (Brassica napus ssp. Oleifera) over the growing season. Cli Exp Allergy. 1998; 28: 332-38. Parratt D, Macfarlane Smith WH, Thomson G, Cameron LA, Butcher RD. Evidence that oilseed rape (Brassica napus spp. Oleifera) causes respiratory illness in rural dwellers; Sco Med J. 1995; 40: 074-76.
KIRJALLINEN KYSYMYS E-3264/02 esittäjä(t): Terence Wynn (PSE) komissiolle. Tulliviranomaiset.



Virallinen lehti nro 011 E , 15/01/2004 s. 0044 - 0045



KIRJALLINEN KYSYMYS E-3264/02 esittäjä(t): Terence Wynn (PSE) komissiolle (19. marraskuuta 2002) Aihe: Tulliviranomaiset Onko Espanjassa sijaitsevan Palma de Mallorcan lentoaseman tulliviranomaisilla oikeus takavarikoida lähteviltä matkustajilta savukkeita, joiden valmistevero on maksettu? Frits Bolkesteinin komission puolesta antama vastaus (23. joulukuuta 2002) Komissio haluaa ilmoittaa arvoisalle parlamentin jäsenelle, että se on saanut valituksia, jotka koskevat Espanjan viranomaisten maasta poistuvilta matkailijoilta takavarikoimia tupakkatuotteita. Komissio tutkii parhaillaan näitä valituksia varmistuakseen, että Espanjan lainsäädäntö ja käytäntö noudattavat yhteisön yhtenäismarkkinoita koskevaa lainsäädäntöä ja erityisesti valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25 päivänä helmikuuta 1992 annettua neuvoston direktiiviä 92/12/ETY(1). (1) EYVL L 76, 23.3.1992.
KIRJALLINEN KYSYMYS E-3181/02

esittäjä(t): Charles Tannock (PPE-DE) komissiolle

(7. marraskuuta 2002)

Aihe: Terrorismi ja Lähi-idän rauhanprosessi

Komissio on tiiviisti mukana pyrkimyksissä löytää ratkaisu arabien ja israelilaisten väliseen konfliktiin. Onko komissio tähdentänyt palestiinalaisten johtaja Arafatille, että olisi ehdottomasti palestiinalaisten oman edun mukaista, jos hän käyttäisi kaiken vaikutusvaltansa terrori-iskuista vapaan ilmapiirin luomiseksi, jotta kahden valtion ratkaisusta voitaisiin käydä todellisia neuvotteluja?

Christopher Pattenin komission puolesta antama vastaus

(11. joulukuuta 2002)

Komissio on tehnyt tapaamisissaan palestiinalaishallinnon edustajien kanssa samoin kuin presidentti Arafatille lähettämissään kirjallisissa yhteydenotoissa selväksi, että väkivallan ja terrorin on loputtava ja että palestiinalaishallinnon on palestiinalaisalueiden laillisena hallintoelimenä torjuttava terrorismi. Myös Eurooppa-neuvosto ja yleisten asioiden neuvosto ovat ottaneet kysymyksen esiin useissa eri yhteyksissä, esimerkiksi Laekenin (14. ja 15. joulukuuta 2001) ja Sevillan (21. ja 22. kesäkuuta 2002) julkilausumissa.

Komissio on kiinnittänyt huomiota myös siihen, että palestiinalaishallinnon täytyy puuttua väkivaltaan yllättämiseen.

Komissio on myös ilmaissut pahoittelunsa sen johdosta, ettei suhteellisen rauhallisia ajanjaksoja esimerkiksi viime vuoden lopussa ja vuoden 2002 heinä- ja elokuussa ymmärretty tilaisuuksiksi löytää neuvotteluratkaisu kysymykseen, joka koskee kahden valtion periaatetta. Komissio katsoo, että turvallisuuskysymyksiä on käsiteltävä samanaikaisesti poliittisten ja taloudellisten näkökohtien kanssa, jotta poliittinen prosessi voisi edetä.
KIRJALLINEN KYSYMYS E-3874/02 esittäjä(t): Salvador Garriga Polledo (PPE-DE) neuvostolle. Paremmat eurooppalaiset asevoimat suuremman itsemääräämisoikeuden saavuttamiseksi.



Virallinen lehti nro 280 E , 21/11/2003 s. 0031 - 0032



KIRJALLINEN KYSYMYS E-3874/02 esittäjä(t): Salvador Garriga Polledo (PPE-DE) neuvostolle (10. tammikuuta 2003) Aihe: Paremmat eurooppalaiset asevoimat suuremman itsemääräämisoikeuden saavuttamiseksi On selvää, että Eurooppa tarvitsee paremmat asevoimat, jos se haluaa enemmän päätösvaltaa ja pystyä perustamaan kokonaan eurooppalaiset nopean toiminnan joukot. Poliittisella tasolla Euroopan unionin suurimpia haasteista on saavuttaa tilanne, jossa se voi kehittää omaa turvallisuus- ja puolustuspolitiikkaansa, jotta saavutettaisiin tietty taso maanosan rauhan turvaamisessa. Tämä on tärkeämpää kuin koskaan toteutumattomat maailmanlaajuiset tavoitteet. Voiko neuvosto ilmoittaa asiaa koskevien valtuuksiensa puitteissa minkälaiset mahdollisuudet sillä on arvioida säännöllisin väliajoin mitä Euroopan unionilta puuttuu oman turvallisuus- ja puolustuspolitiikan tavoitteen saavuttamiseksi? Vastaus (21. heinäkuuta 2003) Helsingin Eurooppa-neuvoston jälkeen tehdyn työn ansiosta Euroopan unioni on pystynyt määrittelemään ne välineet, joita kaikkien Petersbergin tehtävien suorittaminen, mukaan lukien kaikkein vaativimmat tehtävät, edellyttää. Tämän työn ansiosta on voitu eritellä yksityiskohtaisesti ne sotilaalliset voimavarat ja joukot, joita unioni tarvitsee yleistavoitteen saavuttamiseksi. Nämä tarpeet on kerätty yhteen voimavaraluetteloksi, jota tarkistetaan säännöllisesti Nizzan Eurooppa-neuvoston kokouksessa hyväksyttyjen periaatteiden pohjalta. Ranskan ja Belgian puheenjohtajakausina pidetyn kahden voimavarakonferenssin ansiosta on voitu koota yhteen Helsingin Eurooppa-neuvoston kokouksessa vahvistettuja sotilaallisia voimavaratavoitteita vastaavat konkreettiset kansalliset sitoumukset. Jäsenvaltiot ovat sitoutuneet vapaaehtoisesti niitä määritettyjä voimavaroja vastaaviin kansallisiin osuuksiin, jotka tarvitaan kokonaistavoitteen saavuttamiseksi. Kyseiset sitoumukset on kerätty yhteen joukkoja koskevaan luetteloon. Tätä luetteloa koskevan analyysin avulla on voitu vahvistaa, että Helsingissä määritellyn kokonaistavoitteen mukaisesti Euroopan unioni pystyy vuoden 2003 aikana suorittamaan kaikki Petersbergin tehtävät mutta että eräitä voimavaroja on parannettava sekä määrällisesti että laadullisesti unionin käytössä olevien voimavarojen optimoimiseksi. Tältä osin jäsenvaltiot määrittivät 19. marraskuuta 2001 pidetyssä sotilaallisten voimavarojen parantamista käsitelleessä konferenssissa jäljellä olevat puutteet ja sopivat toimintasuunnitelmasta, jolla ne voidaan korjata. Toimintasuunnitelma perustuu kansallisiin päätöksiin (bottom-up-lähestymistapa), joiden tarkoituksena on järkeistää jäsenvaltioiden ponnisteluja puolustuksen alalla, ja kansallisten ja monikansallisten hankkeiden synergian vahvistamiseen.
KIRJALLINEN KYSYMYS P-3419/02 esittäjä(t): Elspeth Attwooll (ELDR) komissiolle. Tuberkuloosi ja Stop TB -kumppanuus.



Virallinen lehti nro 011 E , 15/01/2004 s. 0055 - 0055



KIRJALLINEN KYSYMYS P-3419/02 esittäjä(t): Elspeth Attwooll (ELDR) komissiolle (25. marraskuuta 2002) Aihe: Tuberkuloosi ja Stop TB -kumppanuus WHO ja muut tuberkuloosin vastustamiseen liittyvien kysymysten parissa työskentelevät asiantuntijatahot ovat viimeaikoina tuoneet esiin, että tuberkuloosin vastustamiseen ei ole tarpeeksi varoja. Maailman terveyskokous on asettanut tavoitteeksi, että DOTS-ohjelman puitteissa tunnistetaan 70 prosenttia tuberkuloosipotilaista ja 85 prosenttia heistä parantuu vuoteen 2005 mennessä. Arvioidut vuosittaiset kustannukset ovat 1,2 miljardia Yhdysvaltain dollaria, mutta summasta on varmistettu vain kolme neljäsosaa. Euroopan parlamentti ja neuvosto tutkivat parhaillaan komission ehdottamaa asetusta köyhyyteen liittyvien sairauksien vastustamiseksi kehitysmaissa. Aikooko komissio kuitenkin toteuttaa välittömämpiä toimia edellä mainitun puutteen korjaamiseksi? Onko komissio tietoinen jäsenvaltioiden toimista rahoitusvajeen täyttämiseksi? Poul Nielsonin komission puolesta antama vastaus (19. joulukuuta 2002) Komissio on tietoinen tuberkuloositapausten lisääntymisestä ja DOTS-ohjelman laajentamisen estävästä rahoitusvajeesta. Tämä ohjelma on yksi tärkeimmistä välineistä köyhyyteen liittyvien merkittävien tartuntatautien vastustamisessa. Komissio tukee DOTS-strategian laajentamista. Tämä strategia perustuu tehokkaisiin terveydenhuoltojärjestelmiin, ja siksi voimme parhaiten tukea tuberkuloosin vastustamista maakohtaisen tuen avulla ja siirtymällä valtion viranomaisten kanssa käytävässä vuoropuhelussa alakohtaiseen tukeen. Komissio rahoittaa myös kansalaisjärjestöjä, jotka ovat keskittyneet tuberkuloosin vastustamiseen joillakin alueilla. Komissio tukee aidsiin, malariaan ja tuberkuloosin torjuntaan liittyvää maailmanlaajuista rahastoa, jonka päämääränä on tuberkuloosin vastustaminen YK:n vuosituhannen julistuksessa asetettujen kehitystavoitteiden yhteydessä. Komission antama rahoitusosuus vuodelle 2002 on 120 miljoonaa euroa. Nämä varat käytetään tuberkuloosin torjuntaohjelmiin ja DOTS-ohjelman laajentamiseen. Neuvostossa ja parlamentissa keskustellaan parhaillaan vuosien 20032006 vuosittaisesta rahoitusosuudesta köyhyyteen liittyviä tauteja koskevasta budjettikohdasta, ja komissio on ehdottanut huomattavaa määrärahojen korotusta edellisiin vuosiin verrattuna. Tämän ansiosta voimme rahoittaa muun muassa tuberkuloosin torjuntaan tähtääviä innovatiivisia aloitteita, joita voidaan myöhemmin laajentaa komission muiden rahoitusvälineiden avulla. Yhteisön jäsenvaltioista 11 tukee aidsin, tuberkuloosin ja malarian torjuntaan liittyvää maailmanlaajuista rahastoa. Yhteisön sitoumukset yhteensä ovat melkein 1,2 miljardia euroa tai 55 prosenttia kaikista sitoumuksista.
KIRJALLINEN KYSYMYS E-3473/02 esittäjä(t): Herbert Bösch (PSE) komissiolle. Komission uusi kirjanpitäjä.



Virallinen lehti nro 280 E , 21/11/2003 s. 0015 - 0016



KIRJALLINEN KYSYMYS E-3473/02 esittäjä(t): Herbert Bösch (PSE) komissiolle (6. joulukuuta 2002) Aihe: Komission uusi kirjanpitäjä Euroopan komissio nimitti Marc Oostenin 1. syyskuuta 2002 alkaen uudeksi kirjanpitäjäksi. Voiko komissio toimittaa minulle kopion Oostenin nimittämispäätöksestä? Voiko komissio kertoa, kuinka monen hakijan joukosta Oosten valittiin, ja pitääkö paikkansa, että vain komission virkamiehillä oli mahdollisuus hakea tehtävään? Koska Oostenin nimityksen jälkeen tehtiin varainhoitoasetuksen täytäntöönpanosäännösten 18 artiklan mukainen väliaikainen tilinpäätös? Milloin oli kyseisen väliaikaisen tilinpäätöksen määräpäivä? Kuka allekirjoitti väliaikaisen tilinpäätöksen? Koska uusi kirjanpitäjä varmensi väliaikaisen tilinpäätöksen? Tekikö hän siihen varauksia? Mikäli teki, voiko komissio toimittaa minulle niiden sisällön? Michaele Schreyerin komission puolesta antama vastaus (5. maaliskuuta 2003) 1. Jäljennös Marc Oostensin nimityspäätöksestä toimitetaan suoraan arvoisalle parlamentin jäsenelle ja parlamentin sihteeristölle. 2. Tähän tehtävään pyrki kaksi valintakelpoista hakijaa. Ei ole totta, että vain komission virkamiehille olisi annettu mahdollisuus hakea paikkaa. Myös muiden toimielinten virkamiehiä kehotettiin lähettämään hakemuksia. 3. Komission tilinpitoyksiköt laativat välitilityksen vuoden 2002 viimeisellä neljänneksellä. Marc Oostens allekirjoitti sen 27. tammikuuta 2003. Allekirjoituksen viivästyminen johtuu siitä, että tilinpäätöksiin sisältyy lisätietoja suoriteperusteisista eristä, jotka kerätään useilta eri pääosastoilta budjettipääosaston valvonnassa ja jotka tilinpitoyksiköt siirtävät kahdenkertaisen kirjanpidon menetelmää noudattaen kirjanpitojärjestelmään. 4. Jos tilinpitäjän virkasuhde päättyy, vahvistetaan välitilitys sen kuukauden viimeisenä päivänä, jonka kuluessa virkasuhde on päättynyt. Näin ollen välitilityksen vahvistamispäivä oli 31. elokuuta 2002. 5. Philippe Taverne allekirjoitti siirtoasiakirjan 21. tammikuuta 2003 tehtävänsä 31. elokuuta 2002 jättäneen tilinpitäjän ominaisuudessa. Syyskuun 1. päivästä 2002 tehtävään nimitetty tilinpitäjä Marc Oostens allekirjoitti välitilityksen vastaanottoasiakirjan 27. tammikuuta 2003. 6. Uusi tilinpitäjä varmensi välitilityksen allekirjoituksellaan 27. tammikuuta 2003. 7. Kyllä. 8. Jäljennös varauksista lähetetään suoraan arvoisalle parlamentin jäsenelle ja parlamentin sihteeristölle.